Συντεταγμένες: 41°46′7.2″N 140°43′44.1″E﻿ / ﻿41.768667°N 140.728917°E﻿ / 41.768667; 140.728917

Η **Χακοντάτε** (函館市, *Hakodate-shi*) είναι μία πόλη, που βρίσκεται στο νοτιότερο σημείο του νησιού Χοκκάιντο της Ιαπωνίας. Η πόλη είναι η τρίτη μεγαλύτερη πόλη στο νησί Χοκκάιντο μετά το Σαππόρο και την Ασαχικάβα.

Η πόλη είχε ανοίξει πρώτη στο διεθνές εμπόριο το 1859 μαζί με τη Γιοκοχάμα και το Ναγκασάκι και έχει έρθει σε επαφή με διάφορους ξένους πολιτισμούς. Αυτό διακρίνεται άνετα από τα κτίσματα, που υπάρχουν στην πόλη, μεταξύ των οποίων είναι και η Ρωσική ορθόδοξη εκκλησία. Η μαγευτική νυχτερινή θέα, που προσφέρει το γειτονικό βουνό Χακοντάτε (ύψους 334 μέτρων), τα φρέσκα και άφθονα ψάρια, οι ιαματικές πηγές είναι στοιχεία, που προσελκύουν περίπου πέντε εκατομμύρια τουρίστες το χρόνο στην πόλη αυτή. Η πόλη επίσης έχει πολλούς ξένους κατοίκους.

Ιστορία
-------

Το βουνό Χακοντάτε δημιουργήθηκε από ηφαιστειακή δραστηριότητα. Με την πάροδο του χρόνου το βουνό Χακοντάτε, που ήταν αρχικά νησί, ενώθηκε με την απέναντι χερσόνησο και δημιουργήθηκε μια πεδιάδα πάνω στην οποία χτίστηκε σταδιακά η πόλη Χακοντάτε. Οι πρώτοι άνθρωποι κατοίκησαν εκεί πριν από 5000 χρόνια. Οι Γουατζίν μετανάστευσαν στο νησί Χοκκάιντο το 14ο αιώνα και άρχισαν να εγκαθίστανται στους πρόποδες του βουνού Χακοντάτε. Συχνά υπήρχαν συγκρούσεις με τους αυτόχθονες Αϊνού. Το 1854 η Ιαπωνία σύναψε συνθήκη με τις Η.Π.Α. για το άνοιγμα της χώρας στις δυτικές χώρες. Έτσι, η Χακοντάτε και η Σιμόντα επιλέχθηκαν ως λιμάνια μέσα στα πλαίσια της εμπορικής συμφωνίας. Πολλοί ξένοι επιχειρηματίες έπειτα επισκέφθηκαν τη Χακοντάτε και αναπτύχθηκαν οι εμπορικές σχέσεις με τις Η.Π.Α, τη Γαλλία και άλλες δυτικές χώρες. Στο Χακοντάτε ιδρύθηκαν πολλά προξενεία. Στο Ρωσικό προξενείο στάλθηκε ο Νικολάι Κασάτκιν ως ιερέας για τις ανάγκες των Ρώσων υπαλλήλων και στρατιωτικών. Ο Νικολάι Κασάτκιν εισήγαγε από το 1861 σταδιακά τον ορθόδοξο Χριστιανισμό στην Ιαπωνία. Το 1868 λιποτάκτες από το σογκουνάτο Έντο χρησιμοποιούσαν το φρούριο Γκοριόκακου σαν βάση και διεξήγαγαν πόλεμο με τις δυνάμεις της κυβέρνησης Μεϊτζί. Οι κυβερνητικές δυνάμεις νίκησαν σ' αυτόν τον πόλεμο τον Ιούνιο του 1869. Μετά το τέλος του πολέμου η κυβέρνηση Μεϊτζί εκσυγχρόνισε το λιμάνι του Χακοντάτε. Το 1908 έγινε η σύνδεση με φέρρυ του νησιού Χονσού με το Χοκκάιντο. Έτσι, η Χακοντάτε έγινε η πύλη εισόδου στο νησί Χοκκάιντο. Το 1933 η Χακοντάτε έγινε η ένατη μεγαλύτερη πόλη της Ιαπωνίας με πληθυσμό, που ξεπερνούσε τους 200000 κατοίκους. Το 1922 η Χακοντάτε ανακηρύχθηκε πόλη. Σταδιακά η πόλη συγχωνεύθηκε με άλλες πόλεις (Γιουνοκάβα το 1939, Ζενικαμεζάβα το 1966, Καμέντα το 1972, Τόι, Εσάν, Τοντοχόκκε και Μινάμι-Καγιάμπε το 2004).

Η πόλη Χακοντάτε έχει υποστεί πολλές ζημιές από φωτιές, που έχουν ανάψει σε διάφορες χρονικές περιόδους (π.χ. το 1878, το 1879, το 1907). Κατά τη διάρκεια της φωτιάς το 1934 πάνω από 2000 άτομα σκοτώθηκαν και πάνω από τη μισή πόλη καταστράφηκε. Η πόλη υπέστη πολλές ζημιές και από βομβαρδισμούς κατά τη διάρκεια του Β' Παγκόσμιου Πολέμου. Μετά το τέλος του Β' Παγκόσμιου Πολέμου αναπτύχθηκε η πόλη τουριστικά. Το 1964 δημιουργήθηκε ο πύργος Γκοριόκακου, που βρίσκεται κοντά στο φρούριο Γκοριόκακου. Οι θεατές μπορούν να έχουν μία πανοραμική θέα του φρουρίου, όταν ανέβουν πάνω στον πύργο.Οι τουρίστες μπορούν να ανέβουν στο βουνό Χακοντάτε με πεζοπορία μέσα από συγκεκριμένα μονοπάτια ή με λεωφορείο ή με τελεφερίκ και μπορούν να απολαύσουν μία πανοραμική θέα της περιοχής από ψηλά.

Τον Μάρτιο του 2016 η σιδηροδρομική γραμμή Χοκκάιντο Σινκανσέν (Hokkaido Shinkansen) τέθηκε σε λειτουργία. Το υποθαλάσσιο τούνελ Seikan μείωσε σημαντικά το χρόνο ταξιδιού προς το Χακοντάτε.

Πληθυσμιακή μεταβολή
--------------------

Ο συνολικός αριθμός των κατοίκων της πόλης Χακοντάτε κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

| ΕΤΟΣ | ΚΑΤΟΙΚΟΙ |
| --- | --- |
| 2000 | 305311 |
| 2005 | 294264 |
| 2010 | 279127 |
| 2015 | 265979 |

Κλίμα
-----

  

Ο πόλη Χακοντάτε βρίσκεται σε υψόμετρο 35 μέτρων πάνω από την επιφάνεια της θάλασσας. Το κλίμα στην πόλη Χακοντάτε είναι ηπειρωτικό με ζεστά καλοκαίρια. Η μέση ετήσια θερμοκρασία στο Χακοντάτε είναι 8.9°C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 22.2°C ενώ ο ψυχρότερος μήνας είναι ο Ιανουάριος με μέση θερμοκρασία -2.8°C. Η υψηλότερη θερμοκρασία, που έχει καταγραφεί είναι 32.8°C και έχει σημειωθεί μήνα Αύγουστο ενώ η χαμηλότερη καταγεγραμμένη θερμοκρασία είναι -17.8°C και έχει σημειωθεί μήνα Δεκέμβριο. Ο ετήσιος μέσος όρος βροχοπτώσεων ανέρχεται σε 1158,2 χιλιοστά βροχής. Το υψηλότερο ποσοστό βροχοπτώσεων κατά μέσο όρο σημειώνεται κατά τον μήνα Σεπτέμβριο και το χαμηλότερο ποσοστό βροχοπτώσεων κατά μέσο όρο παρατηρείται κατά τον μήνα Φεβρουάριο.

Εικόνες
-------

* το λιμάνι Χακοντάτε το 1897το λιμάνι Χακοντάτε το 1897
* πανοραμική θέα της πόλης (2015)πανοραμική θέα της πόλης (2015)
* νυχτερινή θέα της πόλης από το βουνό Χακοντάτενυχτερινή θέα της πόλης από το βουνό Χακοντάτε
* Ρωσική ορθόδοξη εκκλησία στο ΧακοντάτεΡωσική ορθόδοξη εκκλησία στο Χακοντάτε
* εκκλησία του αγίου Ιωάννη στο Χακοντάτεεκκλησία του αγίου Ιωάννη στο Χακοντάτε
* σημαία του Χακοντάτεσημαία του Χακοντάτε
* ο κόλπος του Χακοντάτεο κόλπος του Χακοντάτε
* φρούριο Γκοριόκακουφρούριο Γκοριόκακου
* ο σύγχρονος πύργος Γκοριόκακουο σύγχρονος πύργος Γκοριόκακου
* Old public hall Old public hall
* παλιό Ρωσικό προξενείο στο Χακοντάτεπαλιό Ρωσικό προξενείο στο Χακοντάτε
* παλιό Βρετανικό προξενείο στο Χακοντάτεπαλιό Βρετανικό προξενείο στο Χακοντάτε

Αδελφοποιημένες πόλεις
----------------------

* Χάλιφαξ, Καναδάς, (από το 1982)
* Βλαδιβοστόκ, Ρωσία, (από το 1992)
* Λίμνη Μακουάιρι (Lake Macquarie), Αυστραλία (από το1992)
* Γιούζνο-Σαχαλίνσκ (Yuzhno-Sakhalinsk), Ρωσία (από το1997)
* Τιάντζιν, (Tianjin), Κίνα (από το 2001)
* Γκόγιανγκ (Goyang), Νότια Κορέα (από το 2011)

Εξωτερικοί σύνδεσμοι
--------------------

* Θρησκευτικοί ναοί και ιερά στη Χακοντάτε
* Ιστορικά κτήρια στη Χακοντάτε

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χακοντάτε** |

Παραπομπές
----------

1. ↑  «Where is Hakodate, Japan?». *WorldAtlas* (στα Αγγλικά). Ανακτήθηκε στις 6 Μαρτίου 2021.
2. ↑  «Hokkaido's cities». *www.hisgo.com*. Ανακτήθηκε στις 8 Μαρτίου 2021.
3. ↑  «Hakodate Guide». *www.japanvisitor.com*. Ανακτήθηκε στις 8 Μαρτίου 2021.
4. 1 2  «Mt. Hakodate - Hokkaido Things To Do & Itineraries | Planetyze». *planetyze.com*. Ανακτήθηκε στις 6 Μαρτίου 2021.
5. 1 2  «Hakodate». International Affairs Section, Planning Department, City of Hakodate. Αρχειοθετήθηκε από το πρωτότυπο στις 1 Ιουνίου 2007. Ανακτήθηκε στις 6 Μαρτίου 2021.
6. ↑  Kanagy, Ruthy (2008). *Living abroad in Japan*. Berkeley, CA : Avalon Travel. ISBN 978-1-59880-091-3.
7. ↑  Geospatial Information Authority of Japan. www.gsi.go.jp/KOKUJYOHO/MENCHO/backnumber/GSI-menseki20210101.pdf. σελ. 7.
8. ↑  www.geopostcodes.com/Hakodate\_shi.
9. ↑  Statler, Oliver (1969). *Shimoda story*. [New York] Random House.
10. 1 2 3 4  «History | About Hakodate | Travel Hakodate». *web.archive.org*. 24 Οκτωβρίου 2020. Αρχειοθετήθηκε από το πρωτότυπο στις 24 Οκτωβρίου 2020. Ανακτήθηκε στις 6 Μαρτίου 2021. CS1 maint: Unfit url (link)
11. ↑  «Το πολιτικό και πνευματικό κλίμα στην Ιαπωνία κατά την άφιξη τού π. Νικολάου Κασάτκιν. 2ο Μέρος». *www.oodegr.com*. Ανακτήθηκε στις 6 Μαρτίου 2021.
12. ↑  Lloyd Parry, Richard (1995). *Japan*. Old Saybrook, CT : Globe Pequot Press. ISBN 978-0-947754-72-3.
13. ↑  «View Data | Municipality data | System of Social and Demographic Statistics(SSDS) | Search by areas». *Portal Site of Official Statistics of Japan* (στα Αγγλικά). Ανακτήθηκε στις 9 Μαρτίου 2021.
14. ↑  «Hakodate, Japan Köppen Climate Classification (Weatherbase)». *Weatherbase*. Ανακτήθηκε στις 12 Μαρτίου 2021.
15. ↑  «Sister Cities and Friendship City of Hakodate [函館市の姉妹・友好交流都市] | 函館市». *www.city.hakodate.hokkaido.jp*. Ανακτήθηκε στις 6 Μαρτίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 255810731
* LCCN: n82166014
* GND: 4481747-2
* NDL: 00279583
* NKC: ge383692
* CiNii: DA01309456

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |